stanford-oval/wikipedia huggingface dataset:
ล้างบัญชีแค้น
แหล่งข้อมูลอื่น

เว็บไซต์ทางการ  (ในภาษาเกาหลี)
ล้างบัญชีแค้น ที่อินเทอร์เน็ตมูวีเดตาเบส
ล้างบัญชีแค้น ที่ฮันซีเนมา
วัดแก้วแจ่มฟ้า

| วัดแก้วแจ่มฟ้า |
| --- | --- |


ชื่อสามัญ: วัดแก้วแจ่มฟ้า, วัดแก้วฟ้าล่าง
ที่ตั้ง: เลขที่ 476 ถนนสี่พระยา แขวงมหาพฤฒาราม เขตบางรัก กรุงเทพมหานคร 10500
ประเภท: วัดราษฎร์
นิกาย: มหานิกาย
เจ้าอาวาส: พระครูโสภณรัตนานุกูล
 สถานีย่อยพระพุทธศาสนา
วัดแก้วแจ่มฟ้า เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในแขวงมหาพฤฒาราม เขตบางรัก กรุงเทพมหานคร ประชาชนนิยมมาทำบุญโลงศพ ลอยอังคาร ไถ่ชีวิตโค กระบือ เผาศพ และสงเคราะห์โลงศพ เดินตีระฆังขอพรรอบบริเวณอุโบสถ วัดมีเนื้อที่ 7 ไร่ 2 งาน 53 วา อาจเรียกว่า วัดแก้วฟ้าล่าง ส่วน วัดแก้วฟ้าบน คือวัดแก้วฟ้าจุฬามณี
เดิมวัดแก้วแจ่มฟ้าตั้งอยู่ริมแม่น้ำเจ้าพระยา ตรงปากคลองผดุงกรุงเกษม เป็นวัดโบราณ สร้างมาเมื่อใดไม่มีหลักฐาน จนในสมัยรัชกาลที่ 4 ฝรั่งเข้ามาอาศัยอยู่บริเวณรอบวัดอย่างหนาแน่น แล้วยังไปร้องทุกข์ต่อกระทรวงนครบาลว่า ทนเหม็นกลิ่นเผาศพไม่ไหว เจ้าของที่ดินขณะนั้นคือ พระคลังข้างที่ แก้ปัญหาด้วยการให้พระคลังข้างที่ลงทุนสร้างวัดแก้วแจ่มฟ้าในที่ใหม่ เอาที่เก่าทำประโยชน์ทางการค้า วัดแก้วแจ่มฟ้าแห่งใหม่ได้สร้างใหม่ในปี พ.ศ. 2450 ที่ถนนสี่พระยาซึ่งเพิ่งตัดใหม่ในปี พ.ศ. 2448 ส่วนที่ตั้งเดิมของวัดกลายเป็นธนาคารฮ่องกง-เซี่ยงไฮ้ ปัจจุบันคือโรงแรมรอยัลออร์คิดเชราตัน
แหล่งข้อมูลอื่น

เว็บไซต์ทางการ
ยูกิ วากาอิ

| ยูกิ วากาอิ |
| --- | --- |
若井 友希
เกิด:  (1995-10-30) 30 ตุลาคม ค.ศ. 1995 (28 ปี) จังหวัดกิฟุ ประเทศญี่ปุ่น
อาชีพ: นักพากย์, ไอดอล, นักร้อง, นักแต่งเพลง
องค์การ: 81 Produce, เอเว็กซ์พิกเจอร์ส
ส่วนสูง: 145 ซม.
ยูกิ วากาอิ (若井 友希, 30 ตุลาคม 1995 - ) เป็นนักพากย์ ไอดอล นักร้อง นักแต่งเพลง ชาวญี่ปุ่น สมาชิกของกลุ่มไอดอล i☆Ris สังกัด 81 Produce และเอเว็กซ์พิกเจอร์ส เกิดที่จังหวัดกิฟุ
ผลงานพากย์

พริพาระ (เรโอนะ)
โคตรเซียนโรงเรียนพนัน (สึเมรางิ อิตสึกิ)
วัยฝันปั้นแก้วมัค (นารุเสะ นาโอโกะ)
เทปเปน—!!! (โจงาซากิ ฮิการิ)
รายชื่อตอนในเซียนเกมรักขอเป็นเทพนักจีบ (มังงะ)

นี่คือ รายชื่อบทของเซียนเกมรักขอเป็นเทพนักจีบ
วัดศรีเมือง (จังหวัดสมุทรสาคร)

| วัดศรีเมือง |
| --- | --- |

ชื่อสามัญ: วัดศรีเมือง, วัดใหม่ยายเมือง
ที่ตั้ง: ตำบลท่าทราย อำเภอเมืองสมุทรสาคร จังหวัดสมุทรสาคร
ประเภท: วัดราษฎร์
นิกาย: มหานิกาย
พระประธาน: หลวงพ่อศรีเมือง
เจ้าอาวาส: พระอธิการวิไล โสภโณ
 สถานีย่อยพระพุทธศาสนา
วัดศรีเมือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำท่าจีน ในตำบลท่าทราย อำเภอเมืองสมุทรสาคร จังหวัดสมุทรสาคร มีที่ดินตั้งวัดมีเนื้อที่ 38 ไร่
วัดศรีเมืองตั้งเมื่อวันที่ 21 กุมภาพันธ์ พ.ศ. 2515 เดิมเป็นวัดร้างชื่อ วัดใหม่ยายเมือง มีเพียงลูกนิมิต 8 ลูกเท่านั้นเป็นหลักฐานว่าเป็นวัด ไม่หลงเหลือสิ่งก่อสร้างใด ไม่ทราบว่าร้างมานานเท่าใด ต่อมาเมื่อ พ.ศ. 2511 ได้พัฒนาสร้างขึ้นใหม่ โดยประชาชนได้นิมนต์พระสัมฤทธิ์ ถิราโภ มาเป็นผู้ริเริ่มสร้างวัด โดยเริ่มแรกได้เริ่มพัฒนากุฏิสงฆ์ ศาลาการเปรียญ เป็นหลังคามุงด้วยจาก ต่อมาสิ่งก่อสร้างเปลี่ยนมาเป็นครึ่งตึกครึ่งไม้ จนพระสัมฤทธิ์ ถิราโภ มรณภาพเมื่อ พ.ศ. 2513 พระครูสิริสาครวัฒน์ซึ่งเป็นลูกศิษย์ จึงได้ทำหน้าที่พัฒนาและเรียกชื่อวัดใหม่ว่า "วัดศรีเมือง" วัดได้รับพระราชทานวิสุงคามสีมา เมื่อวันที่ 28 มิถุนายน พ.ศ. 2516 เขตวิสุงคามสีมา กว้าง 22 เมตร ยาว 35 เมตร
อาคาเสนาสนะ ได้แก่ อุโบสถ กว้าง 22 เมตร ยาว 35 เมตร สร้างเมื่อ พ.ศ. 2526 เป็นอาคารคอนกรีตเสริมเหล็ก ภายในมีพระประธาน ปางมารวิชัย ขนาดหน้าตักกว้าง 24 นิ้ว ซึ่งประชาชนนิยมเรียกว่า หลวงพ่อศรีเมือง ศาลาการเปรียญ กว้าง 12 เมตร ยาว 30 เมตร สร้างเมื่อ พ.ศ. 2516 เป็นอาคารคอนกรีตเสริมเหล็ก หอสวดมนต์ กว้าง 12 เมตร ยาว 30 เมตร สร้างเมื่อ พ.ศ. 2516 เป็นอาคารคอนกรีตเสริมเหล็ก กุฏิสงฆ์ จำนวน 12 หลัง เป็นอาคารครึ่งตึกครึ่งไม้ วิหาร กว้าง 8 เมตร ยาว 20 เมตร เป็นอาคารคอนกรีตเสริมเหล็ก สร้างเมื่อ พ.ศ. 2533 ศาลาอเนกประสงค์ กว้าง 12 เมตร ยาว 2 เมตร สร้างเมื่อ พ.ศ. 2539 เป็นอาคารคอนกรีตเสริมเหล็ก ศาลาบำเพ็ญกุศล จำนวน 4 หลัง สร้างด้วยคอนกรีตเสริมเหล็ก หอพระไตรปิฎก หอกลอง หอระฆัง และศาลาริมน้ำ 2 หลัง
รายนามเจ้าอาวาส

พระสัมฤทธิ์ พ.ศ. 2511–2513
พระครูสิริสาครวัฒน์ พ.ศ. 2515–2542
พระอธิการวิไล โสภโณ พ.ศ. 2542–
ลิคี

ขุนนางรัฐจ๊กก๊ก (เสียชีวิต ค.ศ. 225)
| ลิคี (ลฺหวี ข่าย) |
| --- | --- |
呂凱
รูปปั้นลิคีที่ศาลจูกัดเหลียงในนครเฉิงตู มณฑลเสฉวน

เจ้าเมืองยูนนาน (雲南太守 ยฺหวินหนานไท่โฉฺ่ว)
ดำรงตำแหน่ง ค.ศ. 225 (225) – ค.ศ. 225 (225)
กษัตริย์: เล่าเสี้ยน
หัวหน้ารัฐบาล: จูกัดเหลียง
 
ข้อมูลส่วนบุคคล
เกิด: ไม่ทราบ นครเป่าชาน มณฑลยูนนาน
เสียชีวิต: ค.ศ. 225 มณฑลยูนนาน
บุตร: ลฺหวี่ เสียง
อาชีพ: ขุนนาง
ชื่อรอง: จี้ผิง (季平)
บรรดาศักดิ์: หยางเชียนถิงโหว (陽遷亭侯)

ลิคี (เสียชีวิต ค.ศ. 225) มีชื่อในภาษาจีนกลางว่า ลฺหวี ข่าย (จีน: 呂凱; พินอิน: Lǚ Kǎi) ชื่อรอง จี้ผิง  (จีน: 季平; พินอิน: Jìpíng) เป็นขุนนางของรัฐจ๊กก๊กในยุคสามก๊กของจีน
ภูมิหลัง

ลิคีเป็นชาวอำเภอปู้เหวย์ (不韋縣 ปู้เหว่ย์เซี่ยน) เมืองเองเฉียง (永昌郡 หย่งชางจฺวิ้น) ซึ่งตั้งอยู่ทางตะวันออกเฉียงเหนือของนครเป่าชาน มณฑลยูนนานในปัจจุบัน กล่าวกันว่าลิคีมาจากตระกูลเดียวกันกับลฺหวี่ ปู้เหวย์ (呂不韋) หรือลิปุดอุย รัฐบุรุษแห่งรัฐจิ๋น (秦 ฉิน) ในยุครณรัฐที่ถูกเนรเทศไปยังภูมิภาคจ๊ก (ปัจจุบันคือมณฑลเสฉวน) หลังจากที่สิ้นอำนาจ
เสียชีวิตและทายาท

ลิคีถูกสังหารโดยกลุ่มผู้ก่อจลาจลในเมืองยูนนาน  ลฺหวี่ เสียง (呂祥) บุตรชายของลิคีสืบทอดบรรดาศักดิ์หยางเชียนถิงโหวของลิคี ลฺหวี่ เสียงรับราชการเป็นขุนนางของราชวงศ์จิ้นหลังสิ้นสุดยุคสามก๊ก และดำรงตำแหน่งเป็นนายกองอนารยชนภาคใต้ (南夷校尉 หนานอี๋เซี่ยวเว่ย์) บุตรชายและทายาทลำดับถัด ๆ มาของลฺหวี่ เสียงรับราชการเป็นเจ้าเมืองเองเฉียงจากรุ่นสู่รุ่น
ในศตวรรษที่ 4 เมื่อหลี่ สฺยง (李雄) ผู้ก่อตั้งรัฐเฉิงฮั่น (成漢) นำกองกำลังบุกมณฑลหนิงโจฺว (寧州; ครอบคลุมมณฑลยูนนานและมณฑลกุ้ยโจวในปัจจุบัน) ทายาทของลิคีปฏิเสธที่จะยอมจำนนและนำราษฎรของเมืองเองเฉียงต่อต้านผู้รุกราน
คำวิจารณ์

ตันซิ่วผู้เขียนชีวประวัติลิคีในจดหมายเหตุสามก๊ก (ซานกั๋วจื้อ) วิจารณ์ลิคีไว้ว่า " ลิคีไม่เคยออกนอกวิถีแห่งความจงรักภักดี... ร่วมกับอุยก๋วน ลิอิ๋น ม้าตง อองเป๋ง เตียวหงี ด้วยความสามารถของพวกเขาเหล่านี้จึงมีชื่อเสียงไปทั่วแผ่นดินและได้โอกาสให้เหลือสิ่งตกทอด"
ดูเพิ่ม

รายชื่อบุคคลในยุคสามก๊ก
รูปลิคีจากเกม Romance Of The Three Kingdoms XI
รันอะเวย์ (เพลงลิงคินพาร์ก)

| "รันอะเวย์"> เพลงโดยลิงคินพาร์ก.จากอัลบั้มไฮบริดทีโอรี |
| --- | --- |
วางจำหน่าย: 24 ตุลาคม พ.ศ. 2543
บันทึกเสียง: พ.ศ. 2543 ที่เอ็นอาร์จีเรเคิดดิงส์
แนวเพลง: นูเมทัล
ความยาว: 3:04
ค่ายเพลง: วอร์เนอร์บราเธอร์ส
ผู้ประพันธ์เพลง: ลิงคินพาร์ก, มาร์ก เวกฟีลด์
โปรดิวเซอร์: ดอน กิลมอร์

"รันอะเวย์" (อังกฤษ: Runaway) เป็นเพลงของวงดนตรีร็อกชาวอเมริกัน ลิงคินพาร์ก เป็นเพลงลำดับที่ 6 จากสตูดิโออัลบั้มเปิดตัวของวง ไฮบริดทีโอรี เพลงนี้ได้นำไปรีมิกซ์แล้วรวมอยู่ในอัลบั้มรีมิกซ์ชุดแรก รีแอนิเมชัน โดยตั้งชื่อเพลงในฉบับรีมิกซ์ใหม่เป็น "Rnw@y" เพลงนี้ประพันธ์โดยลิงคินพาร์ก และมาร์ก เวกฟีลด์ เดโมของเพลงนี้ในปี พ.ศ. 2541 มีชื่อว่า "สติกแอนด์มูฟ" (Stick and Move) โดยรวมอยู่ในอัลบั้ม ลิงคินพาร์กอันเดอร์กราวด์ 9: เดโมส์ ซึ่งเดิมเคยออกในเทปตัวอย่างของวงในสมัยที่ใช้ชื่อวงว่า ซีโร ในปี พ.ศ. 2539 โดยใช้ชื่อว่า "สติกเอ็นมูฟ" (Stick N Move)
เนื้อหาของเพลง

"รันอะเวย์" ในภาษาอังกฤษ หมายถึง วิ่งหนีออกไป โดยเพลงนี้อธิบายบุคคลที่รู้สึกทนทรมานเมื่ออยู่ในสังคม และตัดสินใจที่จะ "วิ่งหนีออกไป" เพลงนี้เป็นหนึ่งในไม่กี่เพลงในอัลบั้ม ไฮบริดทีโอรี ที่มีส่วนของการแร็ปของ ไมค์ ชิโนะดะ เพียงเล็กน้อย เหมือนกับเพลง "ครอว์ลิง"
อันดับในชาร์ต

"รันอะเวย์" ติดชาร์ตในสหรัฐอเมริกา ในช่วงที่อัลบั้ม ไฮบริดทีโอรี กำลังได้รับความนิยมเป็นอย่างมาก
| ชาร์ต | อันดับ |
| --- | --- |
U.S. Modern Rock Tracks: 40
Mainstream Rock Tracks: 37
แหล่งข้อมูลอื่น

เนื้อเพลงเต็มของเพลงนี้ ที่เมโทรลิริกส์
| ด ค กเพลงของลิงคินพาร์ก |
| --- | --- |
 ผลงานเพลง  รางวัลและการเสนอชื่อ 
ไฮบริดทีโอรี:  "เปเปอร์คัต"  "วันสเต็ปโคลสเซอร์"  "พอยส์ออฟออทอริตี"  "ครอว์ลิง"  "รันอะเวย์"  "อินดิเอ็นด์"  "อะเพลซฟอร์มายเฮด" 
เมทีโอรา:  "ซัมแวร์ไอบีลอง"  "ไลอิงฟรอมยู"  "เฟนต์"  "เบรกกิงเดอะแฮบิต"  "ฟรอมดิอินไซด์"  "นัมบ์" 
มินิตส์ทูมิดไนต์:  "กิฟเวนอัป"  "ลีฟเอาต์ออลเดอะเรสต์"  "บลีดอิตเอาต์"  "แชโดว์ออฟเดอะเดย์"  "วอตไอฟ์ดัน" 
อะเทาซันด์ซันส์:  "เบิร์นนิงอินเดอะสกายส์"  "เวตติงฟอร์ดิเอ็นด์"  "แบล็กเอาต์"  "เรตชิสแอนด์คิงส์"  "อิริเดสเซนต์"  "เดอะแคทาลิสต์" 
ลิฟวิงทิงส์:  "ลอสต์อินดิเอ็กโค"  "อินมายรีเมนส์"  "เบิร์นอิตดาวน์"  "ไลส์กรีดมิสเซอรี"  "ไอลล์บีกอน"  "คาสเซิลออฟกลาส"  "พาวเวอร์เลส" 
เดอะฮันติงปาร์ตี:  "คีส์ทูเดอะคิงดอม"  "ออลฟอร์นัททิง"  "กิลตีออลเดอะเซม"  "เวสต์แลนส์"  "อันทิลอิตส์กอน"  "รีเบลเลียน"  "ไฟนอลแมสเคอเรด" 
วันมอร์ไลต์:  "เฮวี" 
เพลงที่ร่วมกับศิลปินอื่น:  "นัมบ์/อานคอร์"  "วีเมดอิต"  "อะไลต์แดตเนเวอร์คัมส์"  "ดาร์กเกอร์แดนบลัด" 
เพลงอื่น:  "พอยส์ออฟออทอริตี (รีมิกซ์)"  "นิวดิไวด์"  "นอตอะโลน"  "โรลลิงอินเดอะดีป 
  หมวดหมู่
ยูกิ โยมิจิ

| ยูกิ โยมิจิ |
| --- | --- |
夜道 雪
เกิด:  (1999-11-21) 21 พฤศจิกายน ค.ศ. 1999 (24 ปี) ฮกไกโด ประเทศญี่ปุ่น
ชื่ออื่น: raco
อาชีพ: นักพากย์
ส่วนสูง: 155 ซม.
ยูกิ โยมิจิ (夜道 雪, 21 พฤศจิกายน 1999 -) เป็นนักพากย์และยูทูบเบอร์ชาวญี่ปุ่น เกิดที่ซัปโปโระ ฮกไกโด ส่วนสูง 155 ซม. สังกัดยูนิเวอร์แซลมิวสิก
ผลงานพากย์

ซุปเปอร์คับ (โคกุมะ)
เมงามิเรียว โนะ เรียวโบะคุง (โฮซึมิ เซเรเนะ)
โรกูโด โนะ อนนาตาจิ (ฮิเมโนะ อาซามิ)
ยูกิ ฮิโรเซะ

ระวังสับสนกับ ยูยะ ฮิโรเซะ
| ยูกิ ฮิโรเซะ |
| --- | --- |
広瀬 ゆうき
เกิด: 廣瀬 ゆうき  (1993-04-02) 2 เมษายน ค.ศ. 1993 (31 ปี) โตกียว ประเทศญี่ปุ่น
อาชีพ: นักพากย์
องค์การ: อาโอนิโปรดักชัน
ส่วนสูง: 165 ซม.
ยูกิ ฮิโรเซะ (ญี่ปุ่น: 広瀬 ゆうき; โรมาจิ: Hirose Yūki; 2 เมษายน -) เป็น นักพากย์ ไอดอล และ นักร้อง ชาวญี่ปุ่น เกิดที่โตเกียว สังกัดอาโอนิโปรดักชัน พ่อและแม่คือมาซาอากิ ฮิโรเซะ และ คิริโกะ ชิมิซุ ทั้งคู่เป็นนักแสดง
ผลงานพากย์

ยูคิวโฮลเดอร์! (โทกิซากะ คุโรมารุ)
ไฮสกอร์เกิร์ล (ฮิดากะ โคฮารุ)
ยุทธศาสตร์กู้ชาติของราชามือใหม่ (โคไมน์)
ในใจของคุโนอิจิ สึบากิ (ทสึวาบุกิ)
วัดแก้วมงคล (จังหวัดสมุทรสาคร)

| วัดแก้วมงคล |
| --- | --- |

ที่ตั้ง: ตำบลกาหลง อำเภอเมืองสมุทรสาคร จังหวัดสมุทรสาคร 74000
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดแก้วมงคล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกาหลง อำเภอเมืองสมุทรสาคร จังหวัดสมุทรสาคร มีที่ดินตั้งวัดเนื้อที่ 20 ไร่ ทางทิศใต้ของวัดจดชายทะเล
วัดแก้วมงคลตั้งเมื่อวันที่ 4 มกราคม พ.ศ. 2510 ชาวบ้านได้สร้างวัดขึ้นในหมู่บ้านโดยมีพระครูอภิชัยที่ได้ธุดงค์มาจากเชียงใหม่ มาเป็นเจ้าอาวาสรูปแรกและได้ช่วยกันบูรณะและพัฒนาวัดมาจนถึงปัจจุบัน ได้รับพระราชทานวิสุงคามสีมา เมื่อ พ.ศ. 2511 เขตวิสุงคามสีมา กว้าง 20 เมตร ยาว 40 เมตร ได้รับพระราชทานวิสุงคามสีมาครั้งหลังเมื่อวันที่ 20 กันยายน พ.ศ. 2550 วัดยังให้ทางราชการสร้างโรงเรียนบ้านชายทะเลกาหลงในที่ดินของวัด ได้ก่อตั้งขึ้น เมื่อวันที่ 22 สิงหาคม พ.ศ. 2483 โดยอาศัยซากเรือสำเภาจีนที่มาอับปางอยู่ที่ชายทะเลกาหลงมาสร้าง แต่ในปี พ.ศ. 2563 ได้ปิดตัวลงอย่างถาวร เนื่องจากเป็นโรงเรียนขนาดเล็กที่สุดในสมุทรสาครและจำนวนนักเรียนที่น้อยลงในแต่ละปีการศึกษา
อาคารเสนาสนะ ได้แก่ อุโบสถ กว้าง 20 เมตร ยาว 40 เมตร สร้างเมื่อ พ.ศ. 2502 เป็นอาคารไม้ หอสวดมนต์ กว้าง 12 เมตร ยาว 22 เมตร สร้างเมื่อ พ.ศ. 2527 เป็นอาคารไม้ กุฏิสงฆ์ จำนวน 5 หลัง เป็นอาคารไม้ ศาลาอเนกประสงค์ กว้าง 11 เมตร ยาว 25 เมตร สร้างเมื่อ พ.ศ. 2543 เป็นอาคารไม้ หอกลอง หอระฆัง และโรงครัว
รายนามเจ้าอาวาส

พระครูอภิชัย อภิชโย พ.ศ. 2501–2512
พระอธิการจันทร์ ฐานิโย พ.ศ. 2513–2531
พระครูสาครรัตนมงคล พ.ศ. 2532
วัดพระบรมธาตุ (จังหวัดตาก)

| วัดพระบรมธาตุ |
| --- | --- |


ชื่อสามัญ: วัดพระบรมธาตุ, วัดพระธาตุ, วัดพระบรมธาตุเมืองตาก, วัดพระบรมธาตุบ้านตาก
ที่ตั้ง: ตำบลเกาะตะเภา อำเภอบ้านตาก จังหวัดตาก
ประเภท: วัดราษฎร์
นิกาย: มหานิกาย
พระประธาน: หลวงพ่อทันใจ
 สถานีย่อยพระพุทธศาสนา
วัดพระบรมธาตุ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะตะเภา อำเภอบ้านตาก จังหวัดตาก นอกจากนี้ ภายในวัดยังมีพิพิธภัณฑ์วัดพระบรมธาตุ ซึ่งจัดสร้างขึ้นเมื่อ พ.ศ. 2544–2545 ภายในจัดแสดงและเก็บรักษาพระพุทธรูปไม้ หีบธรรม ตู้ธรรม ถ้วยชามสังคโลก อาวุธโบราณ เงินโบราณ เครื่องใช้โบราณ และวัตถุโบราณอื่น ๆ
ประวัติ

วัดพระบรมธาตุ เดิมเป็นวัดร้าง ต่อมาราว พ.ศ. 2440 ได้รับการบูรณปฏิสังขรณ์และได้รับพระราชทานวิสุงคามสีมาวันที่ 8 กุมภาพันธ์ พ.ศ. 2492
มีตำนานเกี่ยวข้องกับพระบรมธาตุ ตามตำนานพระเจ้าเลียบโลกในสมุดข่อยที่พบภายในวัดที่เขียนเป็นภาษาเหนือ กล่าวว่า สมเด็จพระสัมมาสัมพุทธเจ้าได้เสด็จโปรดสัตว์ล่องมาตามลำน้ำปิง เสด็จมายังดอยมะหิยะกะหรือมะหิยังกะ ในเขตตัวเมืองตาก และตรัสกับพระอานนท์ว่าสถานที่นี้เป็นสถานที่สำราญ ร่มรื่น หากเราตถาคตปรินิพพานแล้วให้นำอัฐิและเกศากลับมายังดอยมะหิยังกะ ภายหลังจากสมเด็จพระสัมมาสัมพุทธเจ้าปรินิพพาน พระอานนท์ (บางตำนานกล่าวว่าเป็นพระสาวก 4 องค์) ได้นำเอาพระบรมสารีริกธาตุ กับพระเกศา 4 เส้น มาประดิษฐานยังดอยมะหิยังกะแห่งนี้ แล้วก่อเจดีย์รูปทรงสี่เหลี่ยมแล้ว นำพระบรมอัฐิบรรจุไว้ในพระเจดีย์ บางตำนานกล่าวว่าชาวบ้านได้ร่วมกันสร้างเจดีย์คลุมหลุมที่บรรจุพระบรมสารีริกธาตุ
แต่จากหลักฐานทางประวัติศาสตร์โบราณคดี สันนิษฐานว่า วัดพระบรมธาตุอาจสร้างขึ้นตั้งแต่พุทธศตวรรษที่ 18 ตรงกับสมัยสุโขทัย
เสนาสนะ

พระบรมธาตุสร้างเลียนแบบเจดีย์ชเวดากอง สันนิษฐานว่าสร้างครอบเจดีย์องค์เดิมไว้โดยพระครูพิทักษ์บรมธาตุ (หลวงพ่อทองอยู่) ซึ่งเป็นเจ้าอาวาสปกครองวัดพระบรมธาตุตั้งแต่ปี พ.ศ. 2475–2512 เจดีย์ปัจจุบันเป็นทรงแปดเหลี่ยมศิลปะล้านนา บุภายนอกด้วยทองดอกบวบ (ทองเหลืองผสมทองแดง) มีเจดีย์ขนาดเล็ก 16 องค์รายล้อม และมีซุ้มสำหรับประดิษฐานพระพุทธรูปอีก 12 องค์
อุโบสถสร้างเมื่อ พ.ศ. 2494 กว้าง 12 เมตร ยาว 20 เมตร หน้าบันและจั่วเป็นไม้ หน้าต่างแกะเป็นภาพพุทธประวัติปิดทอง หัวบันไดเป็นนาค ภายในประดิษฐาน หลวงพ่อทันใจ เป็นพระพุทธรูปก่ออิฐถือปูน ปางมารวิชัย ลงรักปิดทอง วิหารเก่ามีเพดานสูง 2 ชั้น มีพระพุทธรูปปูนปั้นปิดทองอยู่ภายใน วิหารอีกหลังหนึ่งที่มีลวดลายแกะสลักที่สวยงาม ศาลาการเปรียญ กว้าง 8.5 เมตร ยาว 16 เมตร สร้างเมื่อ พ.ศ. 2467 และหอสวดมนต์ กว้าง 6.5 เมตร ยาว 12 เมตร สร้างเมื่อ พ.ศ. 2523
วัดศรีเวฬุวัน

| วัดศรีเวฬุวัน |
| --- | --- |

ชื่อสามัญ: วัดศรีเวฬุวัน, วัดบ้านวังไผ่
ที่ตั้ง: ตำบลลาดพัฒนา อำเภอเมือง จังหวัดมหาสารคาม
ประเภท: ศาสนสถาน
นิกาย: เถรวาท มหานิกาย
พระประธาน: พระพุทธสุเมธ มหามุนี
พระพุทธรูปสำคัญ: พระพุทธชินราชจำรอง
 สถานีย่อยพระพุทธศาสนา
วัดศรีเวฬุวัน หรือ วัดบ้านวังไผ่ สร้างขึ้นในปีพุทธศักราช 2269 ตั้งอยู่ ณ บ้านวังไผ่ ตำบลลาดพัฒนา อำเภอเมืองมหาสารคาม จังหวัดมหาสารคาม
ประวัติ

วัดศรีเวฬุวัน ก่อตั้งขึ้นเมื่อปีพุทธศักราช  2269  ชาวบ้านเรียกว่าวัดบ้านวังไผ่  ได้รับพระราชทานวิสุงคามสีมาเมื่อ  ปีพุทธศักราช  2438  ตั้งอยู่ที่ บ้านวังไผ่  ตำบลลาดพัฒนา  อำเภอเมืองมหาสารคาม  
จังหวัดมหาสารคาม  สังกัดคณะสงฆ์มหานิกาย  มีเนื้อที่ทั้งสิ้น  10  ไร่  2  งาน  10  ตารางวา  อาณาเขตทิศเหนือประมาณ  5  เส้น จดฝั่งแม่น้ำชี  ทิศใต้ประมาณ  4  เส้น จดถนนสาธารณประโยชน์  ทิศตะวันออก ประมาณ  1  เส้น  10  วา จดหมู่บ้าน  ทิศตะวันตกประมาณ  5  เส้น จดหมู่บ้าน
มีพระพุทธรูปสำคัญ  คือ
1. พระพุทธสุเมธมหามุนี  ซึ่งเป็นพระประธานในวิหาร
2. พระพุทธชินราชจำลอง  ซึ่งเป็นพระประธานในอุโบสถ
อาคารเสนาสนะ  ประกอบด้วย
1. อุโบสถ  จำนวน  1  หลัง  กว้าง  30  เมตร  ยาว  36  เมตร
2. วิหาร  (วิหารพระพุทธสุเมธมหามุนี)  จำนวน  1  หลัง  กว้าง  12  เมตร  ยาว  20  เมตร
3. ศาลาการเปรียญ  จำนวน  1  หลัง  กว้าง  15  เมตร  ยาว  40  เมตร
4. กุฎีสงฆ์  จำนวน  3  หลัง
5. ศาลาบำเพ็ญกุศล  จำนวน  1  หลัง   กว้าง  12  เมตร  ยาว  18  เมตร
6.  เมรุ  จำนวน  1  หลัง  กว้าง  7  เมตร  ยาว  9  เมตร
ลำดับเจ้าอาวาส

การบริหารและการปกครอง  มีเจ้าอาวาสเท่าที่ทราบนาม  ได้แก่
1. พระโท
2. พระใบ
3. พระหลอด
4. พระพูน
5. พระแพง
6. พระชะตา
7. พระทองศรี
8. พระกล้อง
9. พระหนา
10. พระครูปลัดบุญศรี  อมโร  (พ.ศ. 2523 – 2553)
11. พระครูวรดิตถ์ธรรมสาร  รักษาการแทนเจ้าอาวาส  (พ.ศ. 2553 – 2554)
รับขวัญวันใหม่

รับขวัญวันใหม่ เป็นอัลบั้ม ของธงไชย แมคอินไตย์ ออกวางแผงจำหน่ายในปี พ.ศ. 2530 ในสังกัด จีเอ็มเอ็ม แกรมมี่ โปรดิวเซอร์โดย เรวัต พุทธินันทน์ เป็นอัลบั้มที่ดีที่สุดแห่งปี 1987 ของแกรมมี่ ลำดับ 4 มีจำนวน 10 เพลง ซึ่งเป็นอัลบั้มที่ออกมาใกล้เทศกาลปีใหม่ 2531 เพื่อเป็นของขวัญแทนคำขอบคุณ ต่อเนื่องความสำเร็จของอัลบั้มสบายๆ มีเพลงเด่นคือ เพลงหมั่นคอยดูแลและรักษาดวงใจ และขอบใจจริงๆ  เป็นต้น ซึ่งทำให้เบิร์ดมีคอนเสิร์ตใหญ่ถึงสองครั้ง จัดในช่วงต้นปีถัดมา คือ คอนเสิร์ต เกาเหลาธงไชย (ไม่งอก)  และคอนเสิร์ต เบิร์ด เปิ๊ด-สะ-ก๊าด  สำหรับรายชื่อเพลงในอัลบั้ม รับขวัญวันใหม่ ดังนี้
รายชื่อเพลง

| ลำดับ | ชื่อเพลง | ประพันธ์ | ยาว |
| --- | --- | --- | --- |
| 1. | "ขอบใจจริงๆ" | นิติพงษ์ ห่อนาค | 3:39 |
| 2. | "ไม่รู้เหมือนกัน" | ก๊วย | 3:05 |
| 3. | "หมั่นคอยดูแลและรักษาดวงใจ" | นิติพงษ์ ห่อนาค | 3:12 |
| 4. | "ร้องเพลงกันหน่อย" | ก๊วย | 3:34 |
| 5. | "ตามใจเธอ" | นิติพงษ์ ห่อนาค | 2:58 |
| 6. | "เราจะยิ้มให้กัน" | เขตต์อรัญ เลิศพิพัฒน์,ดี้ | 3:42 |
| 7. | "กลับมาอยู่กลางใจเธอ" | ก๊วย | 4:09 |
| 8. | "ยอม" | อรรณพ จันสุตะ | 3:31 |
| 9. | "แต่ก็ยังรักเธอ" | นิติพงษ์ ห่อนาค | 5:34 |
| 10. | "ใครจะรู้" | นิติพงษ์ ห่อนาค | 3:33 |
*สีเขียวคือเพลงที่มีมิวสิควิดีโอ
เครดิต

คนเล่นดนตรี
กลอง : PROGRAM (Yamaha RX5 , Korg DDD-1)
กีตาร์ : ชาตรี คงสุวรรณ
เบสกีตาร์ : ไพฑูรย์ วาทยะกร , สมชาย กฤษณะเศรณี
คีย์บอร์ด : อภิไชย เย็นพูนสุข
แซกโซโฟน : เทวัญ ทรัพย์แสนยากร
ร้องประสานเสียง : อภิไชย เย็นพูนสุข , สมชาย กฤษณะเศรณี , กัลยารัตน์ วารณะวัฒน์
ซาวด์เอ็นจิเนียร์ : พรเทพ ชีรานนท์
มิกซ์ดาวน์ : เรวัต พุทธินันทน์
โปรดิวเซอร์ : เรวัต พุทธินันทน์
บันทึกเสียง : ห้องอัดศรีสยาม (พ.ศ. 2530)
ความสำเร็จ

ปี 2564 GMM Superstar จัดให้เป็นอันดับที่ 4 ของ "อัลบั้มที่ดีที่สุดแห่งปี 1987"
วัดพระบรมธาตุ (จังหวัดกำแพงเพชร)

| วัดพระบรมธาตุ |
| --- | --- |


ที่ตั้ง: ตำบลนครชุม อำเภอเมืองกำแพงเพชร จังหวัดกำแพงเพชร
ประเภท: พระอารามหลวงชั้นตรี ชนิดสามัญ
นิกาย: มหานิกาย
 สถานีย่อยพระพุทธศาสนา
วัดพระบรมธาตุ ตั้งอยู่ที่ อำเภอเมืองกำแพงเพชร จังหวัดกำแพงเพชรเป็น พระอารามหลวงชั้นตรี ชนิดสามัญ บรรจุพระบรมสารีริกธาตุจากประเทศศรีลังกาพญาลิไททรงประดิษฐานไว้เมื่อปี พ.ศ. 1900 ประชาชนชาวกำแพงเพชรมีความศรัทธาต่อองค์พระธาตุและมีความเชื่อดังจารึกที่ว่า "ผิผู้ใดได้ไหว้นบกระทำบูชาพระศรีรัตมหาธาตุและพระศรีมหาโพธิ์นี้ว่าไซร้ มีผลอานิสงส์พร่ำเสมอดังได้นบพระผู้เป็นเจ้า" เป็นตำนานที่มาของงานประเพณี "นบพระเล่นเพลง" ในวันมาฆบูชาของจังหวัดกำแพงเพชร พระบรมธาตุนครชุม มหาเจดีย์ทรงสูงใหญ่ สวยงามไปด้วยสถาปัตยกรรมและสีทองอร่ามทั้งองค์ เสมือนดั่งเจดีย์ชเวดากองในเมืองพม่า เป็นพระบรมเจดีย์ ที่บรรจุพระบรมสารีริกธาตุ จำนวน 9 องค์ เมื่อได้เข้าไปนมัสการและบูชาแล้ว ดังได้นบกับพระพุทธเจ้าด้วยตนเอง เป็นพระบรมธาตุเจดีย์อยู่คู่เมืองกำแพงเพชร มาตั้งแต่สมัยเป็นเมืองนครชุม กินเวลายาวนานกว่า 600 ปี และยังคงยั่งยืนสืบต่อกันมาเป็นองค์มหาเจดีย์แห่งศรัทธา จวบจนปัจจุบัน
วัดพระบรมธาตุนครชุมเป็นวัดเก่าแก่อยู่คู่เมืองกำแพงเพชรมาตั้งแต่อดีตจนถึงปัจจุบัน
ปีที่สำคัญ

พ.ศ. 1762 สร้างวัดพระบรมธาตุ บรรจุพระบรมสารีริกธาตุ ในสมัยกรุงสุโขทัยเป็นราชธานี พญาลิไทสร้างเมืองนครชุม ปัจจุบันคือเมืองกำแพงเพชร
เดิมเป็นพระเจดีย์ทรงพุ่มข้าวบิณฑ์ 3 องค์ ตั้งอยู่บนฐานเดียวกัน
พ.ศ. 2392 สมเด็จพระพุฒาจารย์ (โต พฺรหฺมรํสี) ได้พบว่า วัดพระบรมธาตุมีพระบรมธาตุบรรจุอยู่ในพระเจดีย์ 3 องค์
พ.ศ. 2414 พระยาตะก่า ชาวกะเหรี่ยงมีจิตศรัทธาจะบูรณปฏิสังขรณ์พระเจดีย์ใหม่ พระบาทสมเด็จพระจุลจอมเกล้าเจ้าอยู่หัว (รัชกาลที่ 5) พระราชทานอนุญาตให้ปฏิสังขรณ์เปลี่ยนเป็นพระเจดีย์แบบพม่า พระเจดีย์แบบพม่า มีขนาดความยาวด้านละ 15 วา สูงจากฐานถึงยอดฉัตร 38 วา บูรณะเสร็จเรียบร้อย
รัชกาลที่ 5 ได้เสด็จประพาสต้น นมัสการวัดพระบรมธาตุ เมืองกำแพงเพชร ในวันเพ็ญเดือน 3
ประเพณีสมโภชพระบรมธาตุ

กระทำในวันเพ็ญเดือน 3
วัดปทุมคงคาราชวรวิหาร

| วัดปทุมคงคาราชวรวิหาร |
| --- | --- |


ที่ตั้ง: เลขที่ 1620 ถนนทรงวาด แขวงสัมพันธวงศ์ เขตสัมพันธวงศ์ กรุงเทพมหานคร 10100
ประเภท: พระอารามหลวงชั้นโท ชนิดราชวรวิหาร
นิกาย: มหานิกาย
เจ้าอาวาส: พระพรหมเสนาบดี (พิมพ์ ญาณวีโร)
เว็บไซต์: http://www.watpathumkongka.org/home.php
 สถานีย่อยพระพุทธศาสนา
วัดปทุมคงคาราชวรวิหาร เป็นพระอารามหลวงชั้นโท ชนิดราชวรวิหาร ตั้งอยู่ริมฝั่งแม่น้ำเจ้าพระยาฝั่งพระนคร ถนนทรงวาดติดต่อกับถนนสำเพ็ง แขวงสัมพันธวงศ์ เขตสัมพันธวงศ์ กรุงเทพมหานคร เดิมชื่อ วัดสำเพ็ง ตามชื่อถนนหน้าวัด ต่อมาในสมัยรัชกาลที่ 1 พระราชทานนามใหม่ว่า "วัดปทุมคงคา"
ประวัติ

วัดปทุมคงคาราชวรวิหาร เป็นวัดที่มีมาตั้งแต่สมัยอาณาจักรอยุธยา พระบาทสมเด็จพระพุทธยอดฟ้าจุฬาโลกมหาราชเมื่อครั้งแรกสร้างกรุงรัตนโกสินทร์ โปรดเกล้าฯ ให้พระยาธรรมาธิกรณ์ (บุญรอด บุณยรัตพันธุ์) กับพระวิจิตรนาวี เป็นแม่กองคุมช่างและไพร่ไปกะที่สร้างพระนครใหม่ ณ ฝั่งตะวันออก  โปรดเกล้าฯ ให้พระยาราชาเศรษฐี และพวกคนจีน ย้ายไปตั้งบ้านเรือนอยู่ที่สวน  ตั้งแต่คลองวัดสามปลื้ม (วัดจักรวรรดิราชาวาส) ไปจนถึงคลองวัดสำเพ็ง (วัดปทุมคงคา) และเห็นว่าเป็นวัดโบราณที่ทรุดโทรมมาก สมเด็จพระบวรราชเจ้ามหาสุรสิงหนาทจึงได้โปรดเกล้าฯ ให้ซ่อมแซมขึ้นใหม่ทั้งวัด เมื่อกรมพระราชวังบวรสุรมหาสิงหนาททรงปฏิสังขรณ์และสร้างเสร็จแล้ว พระบาทสมเด็จพระพุทธยอดฟ้าจุฬาโลกมหาราชจึงพระราชทานนามใหม่ว่า "วัดปทุมคงคา"
ในสมัยพระบาทสมเด็จพระนั่งเกล้าเจ้าอยู่หัว ที่วัดเริ่มทรุดโทรมอีกครั้ง พระยาสวัสดิวารีได้กราบทูลขอทำการบูรณปฏิสังขรณ์ แต่บูรณปฏิสังขรณ์ยังไม่ทันเสร็จ พระยาสวัสดิวารีก็ได้ถึงแก่อนิจกรรมเสียก่อน แต่ไม่มีผู้ใดรับบูรณปฏิสังขรณ์ต่อไปตลอดรัชกาลที่ 3 ครั้งถึงสมัยพระบาทสมเด็จพระจอมเกล้าเจ้าอยู่หัว ทรงพระกรุณาโปรดเกล้าฯ ให้พระยาพิศาลศุภผล ทำการบูรณปฏิสังขรณ์ต่อ และได้เพิ่มเติม โดยให้ช่างยกพระพุทธรูปในพระอุโบสถให้สูงขึ้น มีพระทรงเครื่องต้นอย่างกษัตริย์ ต่อชุกชีออกมา ทำเป็นรูปเทวราชถือพุ่มฉัตรดอกไม้ทอง ดอกไม้เงินด้วย  2 องค์ อยู่ติดกับโรงเรียนปทุมคงคา
การสำเร็จโทษหม่อมไกรสรด้วยท่อนจันทน์ที่วัดปทุมคงคาฯ เมื่อวันที่ 13 ธันวาคม พ.ศ. 2391 (ตรงกับวันพุธ เดือนอ้าย แรม 3 ค่ำ ปีวอก สัมฤทธิศก จ.ศ. 1210) เป็นการสำเร็จโทษด้วยวิธีนี้ครั้งสุดท้ายกับสมาชิกราชวงศ์
วันที่ 17 กรกฎาคม พ.ศ. 2560 ราชกิจจานุเบกษาได้เผยแพร่ประกาศกรมศิลปากรขึ้นทะเบียนและกำหนดให้เขตที่ดินวัดปทุมคงคาราชวรวิหารเป็นเขตที่ดินโบราณสถาน
ประวัติ > ลำดับเจ้าอาวาส

| ลำดับ | นาม | ดำรงตำแหน่ง (พ> ศ.) |
| --- | --- | --- |
| 1. | พระวิเชียรมุนี (มาก) |  |
| 2. | สมเด็จพระพุฒาจารย์ (ศรี อโนมสิริ) | 2394 - 2437 |
| 3. | พระครูกัลยาณคุณ (กลิ้ง) |  |
| 4. | พระครูธรรมสารโสภณ (โชติ) |  |
| 5. | พระปรากรมมุณี (เปลี่ยน) | 2454 - 2465 |
| 6. | พระปรากรมมุณี (จีบ อุคฺคเตโช) |  |
| 7. | พระเทพปริยัติบัณฑิต (ดำ อาภารํสี) |  |
| รักษาการ | พระวิสุทธิวงศาจารย์ (เสงี่ยม จนฺทสิริ) | 2514 |
| 8. | สมเด็จพระธีรญาณมุนี (สนิธ เขมจารี) | 2514 - 2534 |
| 9. | พระพรหมเสนาบดี (พิมพ์ ญาณวีโร) | 2536 - ปัจจุบัน |
แหล่งข้อมูลอื่น

เว็บไซต์อย่างเป็นทางการ เก็บถาวร 2014-12-23 ที่ เวย์แบ็กแมชชีน
รหัสวินาศโลก

| รหัสวินาศโลก |
| --- | --- |
โปสเตอร์ภาพยนตร์
กำกับ: Alex Proyas
นักแสดงนำ: นิโคลัส เคจ  โรส เบิร์น
กำกับภาพ: ไซม่อน ดั๊กแกน
ดนตรีประกอบ: มาร์โก้ เบลทรามี่
บริษัทผู้สร้าง: Escape Artists  
ผู้จัดจำหน่าย: Summit Entertainment
วันฉาย: 20 มีนาคม พ.ศ. 2552
ความยาว: 116 นาที
ประเทศ:  สหรัฐ
ภาษา: ภาษาอังกฤษ
ทุนสร้าง: $50 ล้านเหรียญ
ทำเงิน: $183,260,464
ข้อมูลจากสยามโซน
รหัสวินาศโลก (Knowing) เป็นภาพยนตร์แนววิทยาศาสตร์-หายนะ ออกฉายในวันที่ 20 มีนาคม พ.ศ. 2552 นำแสดงโดยนิโคลัส เคจ  เนื้อเรื่องเกี่ยวกับจอห์น(นิโคลัส เคจ)ที่ค้นพบรหัสลับตัวเลขซึ่งเขียนทำนายวันที่ ปี และตำแหน่งที่จะเกิดหายนะครั้งใหญ่ขึ้นในรอบ50ปี อาทิ เหตุการณ์แผ่นดินไหวในมหาสมุทรอินเดีย พ.ศ. 2547 เหตุการณ์วินาศกรรม 11 กันยายน พ.ศ. 2544 ซึ่งคำนายทั้งหมดถูกต้องและไม่มีข้อผิดพลาด จอห์นพบว่าเหลือเหตุการณ์หายนะอีกสามเหตุการณ์ ซึ่งเขาต้องหยุดยั้งไม่ให้มันเกิดขึ้น ในขณะเดียวกันโลกก็กำลังเผชิญกับความร้อนจากดวงอาทิตย์จอห์นพบว่าดวงอาทิตย์จะปล่อยพลังงานมหาศาลซึ่งจะเกิดเปลวไฟเผาโลกทั้งใบและจะไม่มีสิ่งมีชีวิตรอดพ้นจากเหตุการณ์นี้ไปได้ แต่ในคำนายซึ่งยังเขียนไม่จบกลับมีตัวเลขที่บ่งบอกสถานที่ที่จะทำให้เขารอดพ้นจากเหตุการณ์นี้ไปได้เขาจึงต้องพยายามค้นหาตัวเลขที่ยังเขียนไม่จบและหยุดยั้งไม่ให้หายนะทั้งสามเกิดขึ้นให้จงได้
ภาพยนตร์ใช้ทุนสร้างไป 50ล้านดอลลาร์สหรัฐและทำรายได้ทั่วโลกไปกว่า 183ล้านดอลลาร์สหรัฐ และมีฉากหายนะที่น่าจดจำทั้งสามฉาก คือ ฉากเครื่องบินตก ฉากรถไฟใต้ดินตกราง และฉากเปลวไฟจากดวงอาทิตย์เผาโลก ภาพยนตร์ได้รับคำวิจารณ์ทั้งในแง่บวกและลบ
แหล่งข้อมูลอื่น

Knowing ที่สยามโซน
ฟาโรห์เมริคาเร

เมริคาเร (หรือ เมริคารา) เป็นฟาโรห์แห่งอียิปต์โบราณจากราชวงศ์ที่สิบ พระองค์มีพระชนม์ชีพอยู่ในปลายช่วงระหว่างกลางที่ 1
พระองค์เริ่มใช้พระราโชบายในการอยู่ร่วมกันแบบกึ่งสันติกับผู้ปกครองทางใต้จากราชวงศ์ที่สิบเอ็ดแห่งอียิปต์ โดยมุ่งเน้นที่การทำนุบำรุงความเจริญรุ่งเรืองในพระราชอาณาเขตของพระองค์ ซึ่งมีศูนย์กลางอยู่ที่เมืองเฮราคลีโอโพลิส แทนที่จะทำสงครามพุ่งกับฝ่ายธีบส์ แต่พระราโชบายของพระองค์กลับไม่ได้ผล และไม่นานหลังจากที่พระองค์เสด็จสวรรคต แคว้นเฮราคลีโอโพลิสก็ถูกยึดครองโดยฟาโรห์แห่งธีบส์พระนามว่า เมนทูโฮเทปที่ 2 ซึ่งเป็นจุดเริ่มต้นของสมัยช่วงราชอาณาจักรกลาง พีระมิดของพระองค์นั้นได้รับการยืนยันทางประวัติศาสตร์ว่ามีอยู่จริงแล้ว ถึงแม้ว่าจะยังไม่ถูกค้นพบก็ตาม